CELEX: 32011R0213
Language: mt
Date: 2011-03-03 00:00:00
Title: Ir-Regolament tal-Kummissjoni (UE) Nru 213/2011 tat- 3 ta’ Marzu 2011 li jemenda l-Annessi II u V għad-Direttiva 2005/36/KE tal-Parlament Ewropew u tal-Kunsill dwar ir-Rikonoxximent ta’ Kwalifiki Professjonali  Test b’relevanza għaż-ŻEE

4.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 59/4
            
         Ir-REGOLAMENT TAL-KUMMISSJONI (UE) Nru 213/2011
   tat-3 ta’ Marzu 2011
   li jemenda l-Annessi II u V għad-Direttiva 2005/36/KE tal-Parlament Ewropew u tal-Kunsill dwar ir-Rikonoxximent ta’ Kwalifiki Professjonali
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2005/36/KE tal-Parlament Ewropew u tal-Kunsill tas-7 ta’ Settembru 2005 dwar ir-rikonoxximent ta' kwalifiki professjonali (1), u b’mod partikolari t-tieni paragrafu tal-Artikolu 11 u t-tieni paragrafu tal-Artikolu 26,
   Billi:
   
               (1)
            
            
               L-Awstrija talbet iż-żieda tal-għaxar programmi ta' taħriġ relatati mal-kura tas-saħħa fl-Anness II għad-Direttiva 2005/36/KE. Dawn il-programmi tat-taħriġ jiġu rregolati mill-Ordinanza ta' Kompitu Speċjali dwar il-Kura tas-Saħħa u l-Infermerija (GuK-SV BGBl II Nru 452/2005) u l-Ordinanza dwar id-Doveri tat-Tagħlim u l-Ġestjoni tal-Kura tas-Saħħa u l-Infermerija (GuK-LFV BGBl II Nru 453/2005).
            
         
               (2)
            
            
               Peress li dawn il-programmi Awstrijaċi tat-taħriġ huma ekwivalenti għal-livell tat-taħriġ ipprovdut skont l-Artikolu 11(c)(i) tad-Direttiva 2005/36/KE u jipprovdu standard professjonali komparabbli u jippreparaw lil min qed jitħarreġ għal livell komparabbli ta' responsabbiltajiet u funzjonijiet, id-dħul tagħhom abbażi tal-Artikolu 11(c)(ii) fl-Anness II għad-Direttiva 2005/36/KE huwa ġġustifikat.
            
         
               (3)
            
            
               Il-Portugall ressaq talba raġjonevoli sabiex fil-punt 5.1.3 tal-Anness V għad-Direttiva 2005/36/KE jiddaħħal taħriġ mediku speċjalizzat fl-onkoloġija medika.
            
         
               (4)
            
            
               L-onkoloġija medika timmira li toffri trattament sistemiku għall-kanċer. Minħabba l-progress xjentifiku, matul l-aħħar għaxar snin it-trattament tal-pazjenti tal-kanċer għadda minn bidliet ewlenin. It-taħriġ mediku speċjalizzat fl-onkoloġija medika mhuwiex elenkat fil-punt 5.1.3 tal-Anness V għad-Direttiva 2005/36/KE. Madankollu, l-onkoloġija medika żviluppat f'taħriġ mediku speċjalizzat separat u distint f'iktar minn tnejn minn ħames Stati Membri, u dan jiġġustifika d-dħul tagħha fil-punt 5.1.3 tal-Anness V għad-Direttiva 2005/36/KE.
            
         
               (5)
            
            
               Sabiex ikun żgurat livell għoli biżżejjed ta' taħriġ mediku speċjalizzat, il-perjodu minimu ta' taħriġ meħtieġ għall-ispeċjalizzazzjoni medika tal-onkoloġija medika biex tiġi rikonoxxuta awtomatikament għandu jkun 5 snin.
            
         
               (6)
            
            
               Franza ressqet talba raġjonevoli sabiex fil-punt 5.1.3 tal-Anness V għad-Direttiva 2005/36/KE jiddaħħal taħriġ mediku speċjalizzat fil-ġenetika medika.
            
         
               (7)
            
            
               Il-ġenetika medika hija speċjalizzazzjoni li tirrispondi għall-iżvilupp rapidu tal-għarfien fil-qasam tal-ġenetika u l-implikazzjoni tagħha f'oqsma speċjalizzati numerużi, bħall-onkoloġija, il-mediċina tal-fetu, il-pedjatrija, il-mard kroniku. Il-ġenetika medika għandha rwol li dejjem qed jikber iktar fl-iskrinjar u l-prevenzjoni ta' patoloġiji numerużi. It-taħriġ mediku speċjalizzat fil-ġenetika medika mhuwiex elenkat fil-punt 5.1.3 tal-Anness V għad-Direttiva 2005/36/KE. Madankollu, huwa żviluppa f'taħriġ mediku speċjalizzat separat u distint f'iktar minn tnejn minn ħames Stati Membri, u dan jiġġustifika d-dħul tiegħu fil-punt 5.1.3 tal-Anness V għad-Direttiva 2005/36/KE.
            
         
               (8)
            
            
               Sabiex ikun żgurat livell għoli biżżejjed ta' taħriġ mediku speċjalizzat, il-perjodu minimu ta' taħriġ meħtieġ għall-ispeċjalizzazzjoni medika tal-ġenetika medika biex tiġi rikonoxxuta awtomatikament għandu jkun 4 snin.
            
         
               (9)
            
            
               Għalhekk, id-Direttiva 2005/36/KE għandha tiġi emendata skont dan.
            
         
               (10)
            
            
               Il-miżuri pprovduti f’dan ir-Regolament huma skont l-opinjoni tal-Kumitat dwar ir-rikonoxximent ta' kwalifiki professjonali,
            
         ADOTTAT DAN IR-REGOLAMENT:
   Artikolu 1
   L-Annessi II u V għad-Direttiva 2005/36/KE huma emendati kif stabbilit fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-3 ta’ Marzu 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 255, 30.9.2005, p. 22.
   
      ANNESS
      L-Annessi II u V għad-Direttiva 2005/36/KE huma emendati kif ġej:
      
                  1.
               
               
                  Fil-punt 1 tal-Anness II, taħt “fl-Awstrija”, jiżdied dan li ġej:
                  
                              ‘—
                           
                           
                              taħriġ speċjali fil-kura tat-tfal u ż-żgħażagħ (Sonderausbildung in der Kinder- und Jugendlichenpflege),
                           
                        
                              —
                           
                           
                              taħriġ speċjali għall-kura tas-saħħa u l-infermerija psikjatrika (Sonderausbildung in der psychiatrischen Gesundheits- und Krankenpflege),
                           
                        
                              —
                           
                           
                              taħriġ speċjali fil-kura intensiva (Sonderausbildung in der Intensivpflege),
                           
                        
                              —
                           
                           
                              taħriġ speċjali fil-kura intensiva tat-tfal (Sonderausbildung in der Kinderintensivpflege),
                           
                        
                              —
                           
                           
                              taħriġ speċjali fl-infermerija relatata mal-anestesija (Sonderausbildung in der Anästhesiepflege),
                           
                        
                              —
                           
                           
                              taħriġ speċjali fl-infermerija relatata mat-terapija tad-dijalisi renali (Sonderausbildung in der Nierenersatztherapie),
                           
                        
                              —
                           
                           
                              taħriġ speċjali fl-infermerija fis-swali tal-operazzjonijiet dipartimentali (Sonderausbildung in der Pflege im Operationsbereich),
                           
                        
                              —
                           
                           
                              taħriġ speċjali fl-iġjene tal-isptarijiet (Sonderausbildung in der Krankenhaushygiene),
                           
                        
                              —
                           
                           
                              taħriġ speċjali għat-tagħlim tal-ħidma fil-kura tas-saħħa u l-infermerija (Sonderausbildung für Lehraufgaben in der Gesundheits- und Krankenpflege),
                           
                        
                              —
                           
                           
                              taħriġ speċjali fil-ġestjoni tal-kura tas-saħħa u l-infermerija. (Sonderausbildung für Führungsaufgaben in der Gesundheits- und Krankenpflege),
                           
                        li jirrappreżenta korsijiet tal-edukazzjoni u t-taħriġ b'tul totali ta' mill-inqas bejn tlettax-il sena u sitt xhur u erbatax-il sena, inkluża edukazzjoni ġenerali ta' mill-inqas għaxar snin, tliet snin oħra taħriġ bażiku fil-livell postsekondarju għal pożizzjoni fis-servizz pubbliku fil-kura tas-saħħa u l-infermerija, u taħriġ speċjali ta' bejn sitta u tnax-il xahar f'ħidma speċjalizzata, tat-tagħlim jew tal-ġestjoni.’.
               
            
                  2.
               
               
                  It-tabella li ġejja hija miżjuda mal-punt 5.1.3 tal-Anness V:
                  
                              ‘Pajjiż
                           
                           
                              Onkoloġija medika
                              Perjodu minimu tat-taħriġ: 5 snin
                           
                           
                              Ġenetika medika
                              Perjodu minimu tat-taħriġ: 4 snin
                           
                        
                              Titlu
                           
                           
                              Titlu
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/ Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics’